
גיטין כו.
	הסברא
	המשנה

	כלומר, דעת תנא קמא, שמותר לכתוב את טופס הגט מראש, בטרם ידע מי ישתמש בו, וכשיבוא אדם לגרש את אשתו - יכתוב את התורף ויגרשנה.

ויש שתי אפשרויות לבאר כמי סובר תנא קמא:

1. כרבי אלעזר, דעדי מסירה כתרי, ולפי זה בעינן כתיבת תורף לשמה. ובדין הוא שגם את הטופס היינו צריכים לכתוב לשמה - גזירה טופס אטו תורף, אלא שהתירו זאת חכמים, וזהו שכתוב בהמשך המשנה - "מפני התקנה", או מפני תקנת הסופר (שיהיו מזומנים אצלו שטרי גיטין), או מפני תקנת עגונות (שמא כשירצה לגרשנה - לא ימצא ספר, ויעזבנה כך עגונה בלא גט).

2. כרבי מאיר, דעדי חתימה כתרי, ולפי זה, מעיקר הדין אפשר היה שהסופר יכתוב מראש גם את התורף, דהא לרבי מאיר לא בעינן לשמה כי אם חתימת העדים, אלא שבכל זאת חכמים אמרו שישאיר את מקום התורף, וזהו שנאמר בהמשך המשנה - "מפני התקנה", או מפני קטטה (שכשתראה היא סופר שכותב שמה – תחשוב שבעלה ציווה לו לכתוב - ובאמת הוא לא ציוהו ותבוא לידי שנאת בעלה), או מפני תקנת עגונות (שמא הבעל יכעס על אשתו, ותיכף כשיראה גט מוכן - יתננו לה, ותהיה בודדה, מעין עגונה, מה שאין כן אילו הגט עדין לא היה מוכן – שמא היה נמלך והיו ממשיכים לחיות ביחד).
	"הכותב טופס גיטין צריך שיניח מקום האיש וכו'"

	גזירה שטרות אטו גיטין, שגם בשטרות ישייר מקום התורף. וזוהי דעת תנא קמא.
	"(הכותב) שטרי מלוה... מקח - צריך שיניח וכו'"

	התבאר לעיל בדעת תנא קמא.
	"מפני התקנה"

	רבי יהודה סובר שצריך כתיבה לשמה (בנוסף לחתימה), וגוזר טופס אטו תורף, ושטרות אטו גיטין.
	"רבי יהודה פוסל בכולן"

	זהו רבי אלעזר הסובר שעידי מסירה כתרי, וגוזר הוא טופס אטו תורף, אבל שטרות אטו גיטין – אינו גוזר (ולמי שמפרש שת"ק הוא ר"א, ות"ק הרי לא גזר טופס אטו תורף - יבאר שתרי תנאי אליבא דר' אלעזר.
	"רבי אלעזר מכשיר בכולן - חוץ מגיטי נשים"

